30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/61 
Πρόταση κανονισμού (ΕΟΚ) του Συμβουλίου σχετικά με τους όρους υγειονομικού ελέγχου που διέπουν 
τις ενδοκοινοτικές συναλλαγές και τις εισαγωγές ιπποειδών προέλευσης τρίτων χωρών 
COM(89) 503 τελικό 
(Υποβληθείσα από την Επιτροπή στις 30 Οκτωβρίου 1989) 
(89/C 327/12) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι τα ιπποειδή, ως ζώα ζωντανά, περιλαμβάνονται στον 
κατάλογο των προϊόντων που απαριθμούνται στο παράρτη­
μα II της συνθήκης* 
ότι πρέπει, προκειμένου να εξασφαλισθεί μια ορθολογική 
ανάπτυξη της παραγωγής των ιπποειδών και να αυξηθεί κατ' 
αυτό τον τρόπο η παραγωγικότητα του τομέα αυτού, να 
καθορισθούν σε κοινοτικό επίπεδο κανόνες όσον αφορά την 
εμπορία των ιπποειδών στις ενδοκοινοτικές συναλλαγές· 
ότι η εκτροφή ιπποειδών, και ιδίως αλόγων, εντάσσεται 
γενικά στο πλαίσιο των γεωργικών δραστηριοτήτων ότι 
αποτελεί πηγή εσόδων για ένα μέρος του γεωργικού πληθυ­
σμού* 
ότι πρέπει να εξαλειφθούν οι διαφορές που υπάρχουν στα 
κράτη μέλη σε θέματα υγειονομικού ελέγχου προκειμένου να 
ενθαρρυνθούν οι ενδοκοινοτικές συναλλαγές ιπποειδών 
ότι, για να επιτραπεί η αρμονική ανάπτυξη των ενδοκοινοτι­
κών συναλλαγών, πρέπει να καθοριστεί ένα κοινοτικό καθε­
στώς που να εφαρμόζεται στις εισαγωγές που προέρχονται 
από τρίτες χώρες· 
ότι πρέπει κατ' αρχάς να αποκλεισθούν από το πεδίο 
εφαρμογής του παρόντος κανονισμού οι ειδικές συναλλαγές 
τοπικού χαρακτήρα-
ότι για να συμμετέχουν στις ενδοκοινοτικές συναλλαγές τα 
ιπποειδή πρέπει να πληρούν ορισμένους υγειονομικούς όρους 
προκειμένου να αποφευχθεί η εξάπλωση μεταδοτικών ασθε­
νειών 
ότι με το ίδιο σκεπτικό πρέπει επίσης να καθορισθούν οι όροι 
σχετικά με τη μεταφορά* 
ότι, προκειμένου να εξασφαλισθεί η τήρηση των προβλεπό­
μενων όρων, κρίνεται σκόπιμο να προβλεφθεί η έκδοση ενός 
υγειονομικού πιστοποιητικού από έναν επίσημο κτηνίατρο, 
το οποίο προορίζεται να συνοδεύει τα ιπποειδή μέχρι τον τόπο 
προορισμού· 
ότι, όσον αφορά την οργάνωση και την συνέπεια που θα δοθεί 
στους ελέγχους που θα πραγματοποιήσει το κράτος μέλος προορισμού και τα μέτρα διασφάλισης που θα τεθούν σε 
εφαρμογή, πρέπει να γίνεται αναφορά στους γενικούς κανό­
νες που προβλέπονται από τον κανονισμό (ΕΟΚ) του Συμβου­
λίου [σχετικά με τους κτηνιατρικούς ελέγχους κατά τις 
ενδοκοινοτικές συναλλαγές με την προοπτική της πραγμα­
τοποίησης της εσωτερικής αγοράς]* 
ότι πρέπει να προβλεφθεί η δυνατότητα να πραγματοποιεί η 
επιτροπή ανεξάρτητους ελέγχους* 
ότι ο καθορισμός ενός κοινοτικού καθεστώτος που θα 
εφαρμόζεται στις εισαγωγές που προέρχονται από τις τρίτες 
χώρες προϋποθέτει τη σύνταξη καταλόγου των τρίτων χωρών 
ή των τμημάτων των τρίτων χωρών από τις οποίες εισάγονται 
τα ιπποειδή* 
ότι η επιλογή των χωρών αυτών πρέπει να βασίζεται σε 
κριτήρια γενικής φύσεως, όπως η υγειονομική κατάσταση 
των ζώων, η οργάνωση και οι δυνατότητες των κτηνιατρικών 
υπηρεσιών και η ισχύουσα υγειονομική νομοθεσία* 
ότι, εξάλλου, πρέπει να μην επιτραπούν οι εισαγωγές ιπποει­
δών που προέρχονται απο μολυσμένες χώρες ή από χώρες 
που έχουν απαλλαγεί εδώ και πολύ μικρό χρονικό διάστημα 
από μεταδοτικές ασθένειες ζώων οι οποίες παρουσιάζουν 
κίνδυνο για το ζωικό κεφάλαιο της Κοινότητας· ότι τα ίδια 
αίτια ισχύουν για τις εισαγωγές που προέρχονται από τρίτες 
χώρες στις οποίες διενεργούνται εμβολιασμοί κατά παρόμοι­
ων ασθενειών 
ότι οι γενικοί όροι που εφαρμόζονται στις εισαγωγές που 
προέρχονται από τρίτες χώρες πρέπει να συμπληρωθούν από 
ειδικούς όρους που καθορίζονται σε συνάρτηση με την 
υγειονομική κατάσταση κάθε μιας απ' αυτές· ότι ο τεχνικός 
χαρακτήρας και η διαφορά των κριτηρίων στα οποία βασί­
ζονται οι ιδιαίτεροι αυτοί όροι απαιτούν, για τον καθορισμό 
τους, την προσφυγή σε μια κοινοτική διαδικασία ευέλικτη 
και ταχεία κατά την διάρκεια της οποίας συνεργάζονται 
στενά η Επιτροπή και τα κράτη μέλη· 
ότι η παρουσίαση, κατά την εισαγωγή ιπποειδών, ενός 
πιστοποιητικού σύμφωνα με το υπόδειγμα που έχει δοθεί 
αποτελεί ένα από τα πλέον αποτελεσματικά μέσα για την 
εξακρίβωση της εφαρμογής της κοινοτικής ρύθμισης· ότι η 
ρύθμιση αυτή δύναται να περιλαμβάνει ιδιαίτερες διατάξεις 
που μπορεί να ποικίλλουν ανάλογα με τις τρίτες χώρες και ότι 
τα υποδείγματα του πιστοποιητικού πρέπει να συνταχθούν 
ανάλογα* 
ότι πρέπει να ανατεθεί στους εμπειρογνώμονες κτηνιάτρους 
της Κοινότητας να εξακριβώσουν, ιδίως στις τρίτες χώρες, 
αν τηρείται ο κανονισμός· 
ότι ο έλεγχος κατά την εισαγωγή πρέπει να αφορά την 
καταγωγή και την υγειονομική κατάσταση των ιπποειδών 
Αριθ. C 327/62 Επίσημη Εφημερίδα των Ευρωπαϊκών Κοινοτήτων 30. 12. 89 
ότι πρέπει κατά την άφιξη των ιπποειδών στο έδαφος της 
Κοινότητας και κατά την διάρκεια της μεταφοράς τους προς 
τον τόπο προορισμού, με σκοπό την προστασία της υγείας 
των ανθρώπων και των ζώων, να επιτραπεί στα κράτη μέλη 
να λάβουν όλα τα απαραίτητα μέτρα, συμπεριλαμβανομένης 
της θανάτωσης και της καταστροφής· 
ότι οι έλεγχοι των ιπποειδών διενεργούνται για το γενικό 
συμφέρον της Κοινότητας· ότι πρέπει κατά συνέπεια να 
ορισθεί ότι θα διενεργηθούν στους εγκεκριμένους σταθμούς, 
σύμφωνα με κοινοτικά κριτήρια και την κοινοτική διαδικα­
σία* 
ότι κάθε κράτος μέλος πρέπει να διαθέτει την δυνατότητα να 
απαγορεύει αμέσως τις εισαγωγές από μια τρίτη χώρα όταν 
αυτές δύνανται να προκαλέσουν κίνδυνο για την υγεία των 
ζώων ότι πρέπει σε παρόμοια περίπτωση, με την επιφύλαξη 
των ενδεχομένων τροποποιήσεων του καταλόγου των χωρών 
που επιτρέπεται να εξάγουν προς την Κοινότητα, να εξασφα­
λισθεί αμέσως ο συντονισμός της στάσης των κρατών μελών 
έναντι της τρίτης χώρας· 
ότι οι διατάξεις του παρόντος κανονισμού θα πρέπει να 
επανεξετασθούν στο πλαίσιο της ολοκλήρωσης της εσωτερι­
κής αγοράς· 
ότι πρέπει να προβλεφθεί μια διαδικασία που να θεσπίζει μια 
στενή και αποτελεσματική συνεργασία μεταξύ των κρατών 
μελών και της Επιτροπής στο πλαίσιο της Μόνιμης Κτηνια­
τρικής Επιτροπής, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
ΚΕΦΑΛΑΙΟ Ι 
Γενικές διατάξεις 
Άρθρο 1 
1. Ο παρών κανονισμός καθορίζει τους όρους υγειονο­
μικού ελέγχου που διέπουν τις ενδοκοινοτικές συναλλαγές 
και τις εισαγωγές ιπποειδών που προέρχονται από τρίτες 
χώρες. 
2. α) Ο παρών κανονισμός δεν εφαρμόζεται στις συναλλα­
γές ιπποειδών: 
— που χρησιμοποιούνται με οποιοδήποτε τρόπο για 
αθλητικούς ή ψυχαγωγικούς σκοπούς σε τόπους 
που βρίσκονται πλησίον των εσωτερικών συνόρων 
της Κοινότητας, 
— που συμμετέχουν σε πολιτιστικές ή άλλες παρό­
μοιες εκδηλώσεις ή σε δραστηριότητες που οργα­
νώνουν οι τοπικοί ιππικοί όμιλοι που βρίσκο­
νται πλησίον των εσωτερικών συνόρων της Κοινό­
τητας, 
— που προορίζονται αποκλειστικά για την βοσκή, 
προσωρινά, πλησίον των εσωτερικών συνόρων της 
Κοινότητας· 
β) ωστόσο, εάν κριθεί απαραίτητο, η Επιτροπή θεσπίζει 
σύμφωνα με την διαδικασία που προβλέπεται στο 
άρθρο 24 ειδικούς κανόνες που εφαρμόζονται για τις 
συναλλαγές αυτές. Άρθρο 2 
Υπό την έννοια του παρόντος κανονισμού, νοείται ως: 
α) εκμετάλλευση: η γεωργική εγκατάσταση, οι χώροι 
εκπαίδευσης, ο σταύλος, ή γενικώς κάθε χώρος ή εκμε­
τάλλευση στην οποία τα ιπποειδή διατηρούνται ή εκτρέ­
φονται κατά τον συνήθη τρόπο* 
β) ιπποειδή: ζώα του είδους των ίππων ή των όνων και τα 
ζώα που προέρχονται από την διασταύρωση τους· 
γ) ιπποειδή σφαγής: ιπποειδή που προορίζονται να οδηγη­
θούν αμέσως στο σφαγείο και να σφαγούν 
δ) ιπποειδή εκτροφής ή απόδοσης: ιπποειδή εκτός αυτών 
που αναφέρονται στο στοιχείο γ) και που προορίζονται 
ιδίως για εκτροφή, για παραγωγή κρέατος, για εργασία, 
για ιππασία, για επίδειξη ενόψει πώλησης, για τσίρκο ή 
για επιδείξεις· 
ε) ιπποειδή αγώνων: ιπποειδή εκτροφής ή απόδοσης που 
έχουν καταχωρηθεί από μία οργάνωση ή ένωση κτηνο­
τρόφων επίσημα αναγνωρισμένη και που ιδίως προορίζο­
νται για αγώνες· 
στ) ασθένειες που πρέπει να δηλώνονται υποχρεωτικά: οι 
ασθένειες που απαριθμούνται στο παράρτημα Α, και των 
οποίων η υπόνοια ή η εμφάνιση πρέπει να δηλώνεται στην 
αρμόδια αρχή του κράτους μέλους· 
ζ) επίσημος κτηνίατρος: ο κτηνίατρος που ορίζεται από την 
αρμόδια κεντρική αρχή ενός κράτους μέλους ή μιας 
τρίτης χώρας· 
η) προσωρινή αποδοχή: καθεστώς ιπποειδών αγώνων που 
προέρχονται από τρίτη χώρα και γίνονται δεκτά στο 
έδαφος της Κοινότητας για ένα χρονικό διάστημα που δεν 
υπερβαίνει τις 90 ημέρες. 
ΚΕΦΑΛΑΙΟ II 
Κανόνες για τις ενδοκοινοτικές συναλλαγές 
Άρθρο 3 
Κάθε κράτος μέλος αποστέλλει σε ένα άλλο κράτος μέλος 
μόνο τα ιπποειδή που πληρούν τους όρους που καθορίζονται 
στο άρθρο 4. 
Άρθρο 4 
1. Τα ιπποειδή δεν πρέπει να παρουσιάζουν κανένα κλινι­
κό σύμπτωμα ασθένειας κατά την επιθεώρηση. Η επιθεώ­
ρηση πρέπει να πραγματοποιείται 48 ώρες πριν από τη 
φόρτωση. 
2. Τα ιπποειδή δεν πρέπει να έρθουν σε επαφή με ιπποειδή 
που έχουν προσβληθεί από μεταδοτική ασθένεια ή μόλυνση 
κατά την διάρκεια των 15 τελευταίων ημερών πριν από την 
φόρτωση. 
3. Τα ιπποειδή δεν πρέπει να προορίζονται για θανάτωση 
στο πλαίσιο ενός προγράμματος εξάλειψης της μεταδοτικής 
ασθένειας που εφαρμόζεται σε ένα κράτος μέλος. 
30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/63 
4. Τα ιπποειδή πρέπει να έχουν αναγνωρισθεί με μέθοδο 
επίσημα αναγνωρισμένη. Οι μέθοδοι αναγνωρίσεως καθορί­
ζονται, εάν είναι αναγκαίο, σύμφωνα με τη διαδικασία του 
άρθρου 24. 
5. Τα ιπποειδή δεν πρέπει να προέρχονται απο εκμετάλ­
λευση ή να έχουν έρθει σέ επαφή με ιπποειδή που αποτελούν 
αντικείμενο απαγόρευσης για υγειονομικούς λόγους. 
α) οι λόγοι αυτοί έχουν σχέση με την εμφάνιση μιας από τις 
ασθένειες υποχρεωτικής δήλωσης· 
β) εάν όλα τα ζώα που παρουσιάζουν ευαισθησία στην 
ασθένεια δεν έχουν σφαγεί η θανατωθεί, η διάρκεια της 
απαγόρευσης που ισχύει για την εκμετάλλευση πρέπει να 
είναι τουλάχιστον: 
— έξι μήνες στην περίπτωση ιπποειδών για τα οποία 
υπάρχουν υπόνοιες ότι έχουν προσβληθεί από δουρί-
νη, από την ημέρα της τελευταίας επαφής ή της 
πιθανότητας επαφής με άρρωστο ιπποειδές· ωστόσο, 
εάν πρόκειται για επιβήτορα, η απαγόρευση πρέπει να 
ισχύει μέχρι τον ευνουχισμό του, 
— έξι μήνες στην περίπτωση μάλης και εγκεφαλομυελί-
τιδας των ίππων από την ημέρα κατά την οποία τα 
ιπποειδή που είχαν προσβληφθεί θανατώθηκαν, 
— τρεις μήνες στην περίπτωση μολυσματικής αναιμίας 
από την ημέρα κατά την οποία τα ιπποειδή που είχαν 
προσβληθεί θανατώθηκαν, 
— ένας μήνας από την τελευταία περίπτωση ασθένειας 
που παρατηρήθηκε στην περίπτωση της λύσσας, 
— 15 ημέρες από την τελευταία περίπτωση ασθένειας 
που παρατηρήθηκε στην περίπτωση του βακτηριοει-
δούς άνθρακος· 
γ) εάν όλα τα ζώα που παρουσίασαν ευαισθησία στην 
ασθένεια έχουν σφαγεί ή θανατωθεί και οι εγκαταστάσεις 
έχουν απολυμανθεί, η διάρκεια απαγόρευσης είναι 30 
ημέρες από την ημέρα κατά την οποία τα ζώα θανατώ­
θηκαν εκτός από την περίπτωση του βακτηριοειδούς 
άνθρακος για την οποία ασθένεια η διάρκεια απαγόρευ­
σης είναι 15 ημέρες. 
Άρθρο 5 
Τα ιπποειδή πρέπει να οδηγούνται απευθείας, και σε όσο το 
δυνατόν συντομότερο χρονικό διάστημα, από την εκμετάλ­
λευση στον τόπο προορισμού, με μέσα μεταφοράς και 
προσδέσεως τα οποία προηγουμένως έχουν καθαρισθεί και 
απολυμανθεί με απολυμαντικό επίσημα εγκεκριμένο στο 
κράτος μέλος αποστολής. Θα πρέπει να γίνουν επίσης οι 
κατάλληλες προσαρμογές στα μεταφορικά οχήματα έτσι 
ώστε η κοπριά, η στρωμνή ή η χορτονομή των ιπποειδών να 
μην είναι δυνατόν να χυθεί ή να πέσει εκτός του οχήματος 
κατά την μεταφορά. Η μεταφορά πρέπει να πραγματοποιεί­
ται με τέτοιο τρόπο ώστε να εξασφαλίζεται ικανοποιητική 
προστασία της υγειονομικής κατάστασης των ιπποειδών. 
Άρθρο 6 
Τα ιπποειδή πρέπει να συνοδεύονται κατά την διάρκεια της 
μεταφοράς τους από υγειονομικό πιστοποιητικό σύμφωνα με 
το παράρτημα Β. Το πιστοποιητικό αυτό πρέπει να συντάσ­
σεται 48 ώρες πριν από την φόρτωση σε μία τουλάχιστον από 
τις επίσημες γλώσσες του κράτους μέλους προορισμού. Η 
διάρκεια ισχύος του πιστοποιητικού είναι 10 ημέρες και το 
πιστοποιητικό θα πρέπει να αποτελείται από ένα μόνο 
φύλλο. Άρθρο 7 
Οι κανόνες που προβλέπονται από τον κανονισμό (ΕΟΚ) 
[σχετικά με τους κτηνιατρικούς ελέγχους κατά τις ενδοκοι­
νοτικές συναλλαγές με την προοπτική της πραγματοποίησης 
εσωτερικής αγοράς], εφαρμόζονται, ιδίως όσον αφορά την 
οργάνωση και την συνέχεια που θα δοθεί στους ελέγχους που 
πρέπει να πραγματοποιήσει το κράτος μέλος προορισμού 
καθώς και τα μέτρα διασφάλισης που θα τεθούν σε εφαρμο­
γή. 
Άρθρο 8 
Οι εμπειρογνώμονες κτηνίατροι της Επιτροπής μπορούν, στο 
μέτρο που αυτό είναι απαραίτητο για την ενιαία εφαρμογή του 
κανονισμού, να πραγματοποιούν ελέγχους επι τόπου. Η Επι­
τροπή πληροφορεί τα κράτη μέλη για τα αποτελέσματα των 
ελέγχων που έχουν πραγματοποιηθεί. 
Το κράτος μέλος στο έδαφος του οποίου πραγματοποιείται 
έλεγχος προσφέρει κάθε δυνατή βοήθεια στους εμπειρογνώ­
μονες για την ολοκλήρωση της αποστολής τους. 
Οι γενικές διατάξεις εφαρμογής του παρόντος άρθρου καθο­
ρίζονται σύμφωνα με την διαδικασία που προβλέπεται στο 
άρθρο 24. Σύμφωνα με την ίδια διαδικασία καταρτίζεται ένας 
κώδικας που περιέχει τους κανόνες που πρέπει να ληφθούν 
υπόψη κατά την επιθεώρηση που προβλέπεται στο παρόν 
άρθρο. 
ΚΕΦΑΛΑΙΟ III 
Κανόνες για τις εισαγωγές που προέρχονται από τις τρίτες 
χώρες 
Άρθρο 9 
Τα ιπποειδή που εισάγονται στην Κοινότητα πρέπει να 
πληρούν τους όρους που καθορίζονται στα άρθρα 10 
έως 14. 
Άρθρο 10 
1. Τα ιπποειδή πρέπει να προέρχονται από τρίτες χώρες ή 
τμήματα των τρίτων χωρών που περιλαμβάνονται στον 
κατάλογο που συνέταξε η Επιτροπή σύμφωνα με την διαδι­
κασία που προβλέπεται στο άρθρο 24. Ο κατάλογος αυτός 
μπορεί να τροποποιηθεί ή να συμπληρωθεί σύμφωνα με την 
ίδια διαδικασία. 
2. Για να αποφασισθεί εάν μία τρίτη χώρα ή ένα τμήμα της 
τρίτης χώρας δύναται να περιληφθεί στον κατάλογο που 
αναφέρεται στην παράγραφο 1, λαμβάνεται ιδίως υπ' όψη: 
α) η υγειονομική κατάσταση των εκτρεφομένων ζώων, των 
άλλων κατοικίδιων ζώων και των αγρίων ζώων της τρίτης 
χώρας, σε ό,τι αφορά κυρίως τις εξωτικές ασθένειες που 
είναι δυνατόν να θέσουν σε κίνδυνο την υγεία του 
ανθρώπινου πληθυσμού και του ζωικού κεφαλαίου των 
κρατών μελών 
β) υγειονομική κατάσταση του περιβάλλοντος της τρίτης 
χώρας· 
γ) η κανονικότητα και η ταχύτητα με την οποία διαβιβάζο­
νται από τις τρίτες χώρες πληροφορίες σχετικά με την 
Αριθ. C 327/64 Επίσημη Εφημερίδα των Ευρωπαϊκών Κοινοτήτων 30. 12. 89 
εμφάνιση στο έδαφος τους μεταδοτικών ασθενειών των 
ζώων, ιδίως εκείνων που αναφέρονται στους πίνακες Α 
και Β του Διεθνούς Γραφείου Επιζωοτιών 
δ) οι ρυθμίσεις των τρίτων χωρών σχετικά με την πρόληψη 
και την καταπολέμηση των ασθενειών των ζώων 
ε) η δομή των κτηνιατρικών υπηρεσιών των τρίτων χωρών 
και οι δυνατότητες των υπηρεσιών αυτών 
στ) η οργάνωση και η εφαρμογή της πρόληψης και της 
καταπολέμησης των μεταδοτικών ασθενειών των 
ζώων 
ζ) οι εγγυήσεις που οι τρίτες χώρες μπορούν να παρέχουν 
όσον αφορά τους κανόνες που προβλέπονται από τον 
παρόντα κανονισμό. 
Άρθρο 11 
1. Τα ιπποειδή πρέπει να προέρχονται από τρίτες χώρες: 
α) απαλλαγμένες εδώ και 2 έτη από την αφρικανική πανώλη 
των ίππων και την εγκεφαλομυελίτιδα των ίππων 
(VEE)· 
β) απαλλαγμένες εδώ και έξι μήνες από την δουρίνη και την 
μάρνη των ίππων 
γ) στις οποίες δεν έχουν πραγματοποιηθεί εδώ και δύο έτη 
εμβολιασμοί εναντίον των ασθενειών που αναφέρονται 
στο στοιχείο α). 
2. Η Επιτροπή σύμφωνα με την διαδικασία που προβλέπε­
ται στο άρθρο 24 μπορεί να αποφασίσει ότι οι διατάξεις της 
παραγράφου 1 εφαρμόζονται μόνο σε ένα τμήμα του εδάφους 
της τρίτης χώρας. 
Άρθρο 12 
Τα ιπποειδή πρέπει, πριν από την ημέρα της φόρτωσης τους 
εν όψει της αποστολής τους προς το κράτος μέλος προορι­
σμού, να έχουν παραμείνει χωρίς διακοπή στο έδαφος ή 
τμήμα του εδάφους της τρίτης χώρας, για μία περίοδο που θα 
καθορισθεί κατά την έγκριση των αποφάσεων που θα θεσπι­
σθούν κατ' εφαρμογή του άρθρου 13. 
Άρθρο 13 
Τα ιπποειδή πρέπει να πληρούν τους υγειονομικούς όρους που 
θεσπίστηκαν σύμφωνα με την διαδικασία που προβλέπεται 
στο άρθρο 24. Οι όροι αυτοί μπορεί να διαφέρουν ανάλογα με 
το είδος και τον προορισμό των ιπποειδών. 
Άρθρο 14 
1. Τα ιπποειδή πρέπει να συνοδεύονται από πιστοποιητικό 
που έχει συνταχθεί από έναν επίσημο κτηνίατρο της απο-
στέλλουσας τρίτης χώρας. Το πιστοποιτικό πρέπει: 
α) να εκδοθεί την ημέρα της φορτώσεως των ιπποειδών εν 
όψει της αποστολής τους προς το κράτος μέλος προορι­
σμού· 
β) να συνταχθεί τουλάχιστον σε μία από τις επίσημες 
γλώσσες του κράτους μέλους προορισμού και σε μία από εκείνες του κράτους μέλους στο οποίο διενεργεί­
ται ο έλεγχος κατά την εισαγωγή που προβλέπεται στο 
άρθρο 17· 
γ) να συνοδεύει τα ιπποειδή και να είναι το πρωτότυπο* 
δ) να βεβαιώνει ότι τα ιπποειδή πληρούν τους όρους που 
προβλέπονται από τον παρόντα κανονισμό και εκείνους 
που καθορίζονται προς εφαρμογή του κανονισμού αυτού 
για την εισαγωγή με προέλευση την τρίτη χώρα-
ε) να αποτελείται από ένα μόνο φύλλο* 
στ) να προβλέπεται για ένα μόνο παραλήπτη. 
2. Το πιστοποιητικό αυτό πρέπει να είναι σύμφωνο με 
υπόδειγμα που συντάσσεται σύμφωνα με την διαδικασία που 
προβλέπεται στο άρθρο 24. 
Άρθρο 15 
Έλεγχοι διενεργούνται επί τόπου από εμπειρογνώμογες κτη­
νιάτρους των κρατών μελών και της Επιτροπής για να 
εξακριβωθεί εάν οι διατάξεις του παρόντος κανονισμού και 
ιδίως εκείνοι του άρθρου 10 παράγραφος 2 εφαρμόζονται 
πραγματικά. 
Οι εμπειρογνώμονες των κρατών μελών που επιφορτίζονται 
με τους ελέγχους αυτούς ορίζονται από την Επιτροπή μετά 
από πρόταση των κρατών μελών. 
Οι έλεγχοι αυτοί διενεργούνται για λογαριασμό της Κοινότη­
τας η οποία αναλαμβάνει τα αντίστοιχα έξοδα. 
Η περιοδικότητα και οι λεπτομέρειες των ελέγχων αυτών 
καθορίζονται σύμφωνα με την διαδικασία που προβλέπεται 
στο άρθρο 24. 
Άρθρο 16 
1. Η Επιτροπή, σύμφωνα με την διαδικασία που προβλέ­
πεται από το άρθρο 24, μπορεί να περιορίσει τις εισαγωγές 
που προέρχονται από τρίτη χώρα ή τμήμα τρίτης χώρας, σε 
ειδικά είδη, σε ιπποειδή σφαγής, σε ιπποειδή εκτροφής ή 
απόδοσης, σε ιπποειδή αγώνων, σε ιπποειδή που γίνονται 
δεκτά προσωρινά ή σε ιπποειδή που προορίζονται για ειδικές 
χρήσεις. 
2. Η Επιτροπή, σύμφωνα με την διαδικασία που προβλέ­
πεται στό άρθρο 24, μπορεί να αποφασίσει να εφαρμόσει, 
μετά την εισαγωγή, όλα τα αναγκαία υγειονομικά μέτρα. 
Άρθρο 17 
1. Τα ιπποειδή υποβάλλονται, κατά την άφιξη τους στο 
τελωνειακό έδαφος της Κοινότητας, σε υγειονομικό έλεγχο 
που διενεργείται από έναν επίσημο κτηνίατρο πριν να τεθούν 
σε ελεύθερη κυκλοφορία ή υπό τελωνειακό καθεστώς. 
2. Η εισαγωγή των ιπποειδών απαγορεύεται εφ' όσον 
παρατηρηθεί κατά τον έλεγχο που προβλέπεται στην παρά­
γραφο 1 ότι: 
— τα ιπποειδή δεν προέρχονται από το έδαφος ή ένα τμήμα 
του εδάφους μια τρίτης χώρας εγγεγραμμένης στον κατά­
λογο που συντάχθηκε σύμφωνα με το άρθρο 10 παράγρα­
φος 1, 
30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/65 
— τα ιπποειδή έχουν προσβληθεί, ή είναι ύποπτα ότι έχουν 
προσβληθεί ή μολυνθεί από μεταδοτική ασθένεια, 
— οι όροι που προβλέπονται από τον παρόντα κανονισμό 
δεν έχουν τηρηθεί από την αποστέλλουσα τρίτη χώρα, 
— το πιστοποιητικό που συνοδεύει τα ιπποειδή δεν πληροί 
τους όρους που προβλέπονται στο άρθρο 14. 
3. Κατά τον έλεγχο που αναφέρεται στην παράγραφο 1 
λαμβάνονται όλα τα αναγκαία μέτρα και ιδίως: 
α) — απομόνωση αν τα ιπποειδή είναι ύποπτο ότι έχουν 
προσβληθεί ή μολυνθεί από μεταδοτική ασθένεια, 
— στην περίπτωση που προβλέπεται στην παράγραφο 2, 
τέταρτη περίπτωση κατόπιν αιτήσεως του εξαγωγέα, 
του παραλήπτη ή του εντολοδόχου, η τήρηση υπό 
έλεγχο εν αναμονή της ρυθμίσεως του πιστοποιη­
τικού· 
β) απώθηση των ιπποειδών που δεν είναι δυνατόν να εισαχ­
θούν εφ' όσον δεν υπάρχουν αντίθετες υγειονομικές 
διατάξεις· 
όταν δεν είναι δυνατή η απώθηση των ιπποειδών, η 
αρμόδια αρχή διατάσσει την σφαγή τους και ορίζει την 
εγκατάσταση που θα χρησιμοποιηθεί για τον σκοπό 
αυτό· 
γ) θανάτωση και καταστροφή του συνόλου των ιπποειδών 
της παρτίδας αυτής εφ' όσον ο εν λόγω έλεγχος επιτρέπει 
την διαπίστωση ή την υποψία μιας από τις επιζωοτικές 
ασθένειες των οποίων ο κατάλογος συντάσσεται σύμφω­
να με την διαδικασία που προβλέπεται στο άρθρο 24. 
4. Στο πιστοποιητικό το οποίο συνοδεύει τα ιπποειδή κατά 
την εισαγωγή τους πρέπει, κατόπιν του υγειονομικού ελέγ­
χου, να αναγράφεται ένδειξη η οποία θα αναφέρει σαφώς εάν 
τα ζώα έχουν γίνει αποδεκτά ή όχι. 
5. Κατά την διάρκεια της μεταφοράς μέσω του εδάφους 
της Κοινότητας προς το κράτος μέλος προορισμού, τα κράτη 
μέλη δύνανται να εφαρμόσουν τα υγειονομικά μέτρα που 
αναφέρονται στην παράγραφο 3 στοιχείο α) πρώτη περίπτω­
ση και στοιχείο γ) αν τα ιπποειδή έχουν προσβληθεί ή είναι 
ύποπτα ότι έχουν προσβληθεί ή μολυνθεί από μεταδοτική 
ασθένεια. 
6. Τα ιπποειδή των οποίων η εισαγωγή έχει εγκριθεί και δεν 
προορίζονται για το κράτος μέλος το οποίο έχει διενεργήσει 
τον έλεγχο που προβλέπεται στην παράγραφο 1 πρέπει να 
μεταφερθούν προς το κράτος μέλος προορισμού υπό τελω­
νειακό έλεγχο άνευ διακοπής της φορτώσεως. 
7. Τα ιπποειδή τα οποία εκπληρώνουν τους όρους του 
ελέγχου που προβλέπεται στην παράγραφο 1 υποβάλλονται 
στο κράτος μέλος προορισμού σε συμπληρωματικούς ελέγ­
χους απαραίτητους για να εξακριβωθεί εάν οι διατάξεις του 
παρόντος κανονισμού, συμπεριλαμβανομένων των ειδικών 
όρων που καθορίζονται κατ' εφαρμογή των άρθρων 13 και 16, 
έχουν τηρηθεί. 
8. Όλα τα έξοδα που προκύπτουν από την εφαρμογή του 
παρόντος άρθρου, συμπεριλαμβανομένης της σφαγής, της θανάτωσης και της καταστροφής των ιπποειδών, επιβαρύ­
νουν τον αποστολέα, τον παραλήπτη ή τον εντολοδόχο άνευ 
κρατικής αποζημίωσης. 
Άρθρο 18 
Αμέσως μετά την άφιξη τους στο κράτος μέλος προορισμού, 
τα ιπποειδή σφαγής πρέπει να οδηγηθούν απευθείας σε 
σφαγείο και, σύμφωνα με τις απαιτήσεις του υγειονομικού 
ελέγχου, να σφαγούν εντός της προθεσμίας που θα καθορι­
σθεί κατά την έγκριση των αποφάσεων που θα θεσπιστούν 
κατ' εφαρμογή του άρθρου 13. 
Με την επιφύλαξη των ειδικών όρων που ενδεχομένως 
καθορίζονται σύμφωνα με τη διαδικασία που προβλέπεται 
στο άρθρο 24, η αρμόδια αρχή του κράτους μέλους προορι­
σμού δύναται, λόγω των απαιτήσεων του υγειονομικού ελέγ­
χου, να ορίσει το σφαγείο στο οποίο πρέπει να μεταφερθούν 
τα ιπποειδή αυτά. 
Άρθρο 19 
1. Η Επιτροπή, σύμφωνα με την διαδικασία που προβλέπει 
το άρθρο 24, καθορίζει τους γενικούς όρους τους οποίους 
πρέπει να πληρούν οι μεθοριακοί σταθμοί ελέγχου για την 
εισαγωγή ιπποειδών. 
2. Τα κράτη μέλη καταρτίζουν και κοινοποιούν στην 
Επιτροπή τους καταλόγους των μεθοριακών σταθμών ελέγ­
χου για την εισαγωγή ιπποειδών που πληρούν τους όρους που 
προβλέπονται στην παράγραφο 1. 
3. Εμπειρογνώμονες κτηνίατροι εξακριβώνουν αν οι εγκα­
ταστάσεις των εγκεκριμένων σταθμών ελέγχου πληρούν τους 
όρους που καθορίζονται κατ' εφαρμογή της παραγράφου 1 
και εάν οι έλεγχοι αυτοί πραγματοποιούνται σύμφωνα με τον 
παρόντα κανονισμό. 
Οι όροι εφαρμογής της παραγράφου αυτής καθορίζονται 
σύμφωνα με την διαδικασία που προβλέπεται στο άρ­
θρο 24. 
4. Όλες οι δαπάνες πού προκύπτουν από την εφαρμογή 
της παραγράφου 3 επιβαρύνουν την Κοινότητα. 
Άρθρο 20 
1. Αν μία μεταδοτική ασθένεια των ζώων, που είναι 
δυνατόν να θέσει σε κίνδυνο την υγειονομική κατάσταση του 
ζωικού κεφαλαίου ενός από τα κράτη μέλη, εμφανίζεται ή 
εξαπλούται εντός μιας τρίτης χώρας ή εάν κριθεί απαραίτητο 
για λόγους υγειονομικού ελέγχου, το αναφερόμενο κράτος 
μέλος ή η Επιτροπή απαγορεύει την εισαγωγή των ιπποειδών 
τα οποία προέρχονται απ' ευθείας ή εμμέσως μέσω ενός 
άλλου κράτους μέλους είτε εξ' ολοκλήρου του εδάφους της 
τρίτης χώρας, είτε από ένα τμήμα του εδάφους αυτής. 
2. Τα λαμβανόμενα από τα κράτη μέλη μέτρα βάσει της 
παραγράφου 1 καθώς και η κατάργηση τους πρέπει να 
κοινοποιούνται αμέσως στα άλλα κράτη μέλη και στην 
Επιτροπή και να δικαιολογούνται. 
Αριθ. C 327/66 Επίσημη Εφημερίδα των Ευρωπαϊκών Κοινοτήτων 30. 12. 89 
3. Σύμφωνα με την διαδικασία που προβλέπεται στο 
άρθρο 25, τα μέτρα που αναφέρονται στην παράγραφο 1 
μπορούν να τροποποιηθούν, ιδίως προκειμένου να υπάρξει 
συντονισμός με τα μέτρα που έχουν θεσπίσει τα άλλα κράτη 
μέλη ή μπορούν να καταργηθούν. 
4. Εάν προκύψει η κατάσταση που προβλέπεται στην 
παράγραφο 1 και θεωρηθεί αναγκαίο και άλλα κράτη μέλη να 
εφαρμόσουν επίσης τα μέτρα τα οποία ελήφθησαν δυνάμει 
της εν λόγω παραγράφου, ενδεχομένως τροποποιημένα 
σύμφωνα με την παράγραφο 3, οι κατάλληλες διατάξεις 
θεσπίζονται σύμφωνα με την διαδικασία που ορίζεται στο 
άρθρο 25. 
5. Η επανάληψη των εισαγωγών που προέρχονται από την 
αναφερόμενη τρίτη χώρα εγκρίνεται σύμφωνα με την διαδι­
κασία που καθορίζεται στο άρθρο 25. 
ΚΕΦΑΛΑΙΟ IV 
Τελικές διατάξεις 
Άρθρο 21 
Στα πλαίσια της εφαρμογής του παρόντος κανονισμού, οι 
χώρες της οικονομικής ένωσης Βελγίου, Ολλανδίας, Λουξεμ­
βούργου θεωρούνται ως ένα μόνο κράτος μέλος. 
Άρθρο 22 
Οι διατάξεις του παρόντος κανονισμού θα αποτελέσουν 
αντικείμενο επανεξέτασης πριν από τις 31 Δεκεμβρίου 1991 
στο πλαίσιο των προτάσεων για την εξασφάλιση της ολο­
κλήρωσης της εσωτερικής αγοράς. 
Άρθρο 23 
Τα παραρτήματα του παρόντος κανονισμού τροποποιούνται 
σύμφωνα με την διαδικασία που προβλέπεται στο άρ­
θρο 24. 
Άρθρο 24 
1. Η Επιτροπή δέχεται την βοήθεια της Μόνιμης Κτηνια­
τρικής Επιτροπής που συστάθηκε με την απόφαση 
68/361/ΕΟΚ του Συμβουλίου (*) της 15ης Οκτωβρίου 1968 
και που στο εξής ονομάζεται «η επιτροπή». 
2. Σε περίπτωση κατά την οποία γίνεται αναφορά στην 
διαδικασία που ορίζεται στο παρόν άρθρο εφαρμόζονται οι 
ακόλουθες διατάξεις. 
3. Ο εκπρόσωπος της Επιτροπής υποβάλλει ένα σχέδιο 
των μέτρων που πρέπει να ληφθούν. Η επιτροπή διατυπώνει 
τη γνώμη της για το σχέδιο αυτό εντός προθεσμίας που 
καθορίζει ο πρόεδρος σε συνάρτηση με τον επείγοντα χαρακ­
τήρα των θεμάτων που πρέπει να εξετασθούν. Η επιτροπή 
αποφασίζει με πλειοψηφία που προβλέπεται στο άρθρο 148 
παράγραφος 2 της συνθήκης για την έγκριση των προτάσεων 
που το Συμβούλιο καλείται να λάβει μετά από πρόταση της 
Επιτροπής. Κατά την ψηφοφορία στο πλαίσιο της επιτροπής, οι ψήφοι των εκπροσώπων των κράτων μελών σταθμίζονται 
σύμφωνα με το άρθρο 148. Ο πρόεδρος δεν συμμετέχει στην 
ψηφοφορία. 
4. Η Επιτροπή θεσπίζει τα προβλεπόμενα μέτρα εφόσον 
αυτά είναι σύμφωνα με την γνώμη της επιτροπής. 
5. Όταν τα προβλεπόμενα μέτρα δεν είναι σύμφωνα με την 
γνώμη της επιτροπής ή αν δεν έχει διατυπωθεί γνώμη, η 
Επιτροπή υποβάλλει αμέσως στο Συμβούλιο πρόταση σχετι­
κή με τα μέτρα που πρέπει να ληφθούν. Το Συμβούλιο θεσπίζει 
τα μέτρα με ειδική πλειοψηφία. 
Εάν κατά τη λήξη της προθεσμίας των τριών μηνών από την 
ημερομηνία κατά την οποία υποβλήθηκε η πρόταση το 
Συμβούλιο δεν έχει θεσπίσει μέτρα, η Επιτροπή θεσπίζει τα 
προτεινόμενα μέτρα. 
Άρθρο 25 
1. Σε περίπτωση κατά την οποία γίνεται αναφορά στη 
διαδικασία που ορίζεται στο παρόν άρθρο, εφαρμόζονται οι 
ακόλουθες διατάξεις. 
2. Ο εκπρόσωπος της Επιτροπής υποβάλλει στην επιτροπή 
ένα σχέδιο των μέτρων που πρέπει να ληφθούν. Η επιτροπή 
διατυπώνει τη γνώμη της σχετικά με το σχέδιο αυτό εντός 
προθεσμίας που καθορίζει ο πρόεδρος σε συνάρτηση με 
τον επείγοντα χαρακτήρα των θεμάτων που πρέπει να εξετα­
σθούν. Η επιτροπή αποφασίζει με την πλειοψηφία που 
προβλέπεται στο άρθρο 148 παράγραφος 2 της συνθήκης για 
την έγκριση των αποφάσεων που το Συμβούλιο καλείται να 
λάβει κατόπιν προτάσεως της Επιτροπής. Κατά την ψηφο­
φορία στο πλαίσιο της επιτροπής, οι ψήφοι των εκπροσώπων 
των κράτων μελών σταθμίζονται όπως προβλέπει το ανωτέ­
ρω άρθρο. Ο πρόεδρος δεν συμμετέχει στην ψηφοφορία. 
3. Η Επιτροπή θεσπίζει τα μέτρα εφόσον είναι σύμφωνα με 
την γνώμη της επιτροπής. 
4. Αν τα μέτρα αυτά δεν είναι σύμφωνα με την γνώμη της 
επιτροπής ή αν δεν έχει διατυπωθεί γνώμη, η Επιτροπή 
υποβάλλει αμέσως στο Συμβούλιο πρόταση σχετικά με τα 
μέτρα που πρέπει να ληφθούν. Το Συμβούλιο θεσπίζει τα 
μέτρα που πρέπει να ληφθούν. 
Εάν κατά την λήξη της προθεσμίας των 15 ημερών από την 
ημερομηνία κατά την οποία υποβλήθηκε η πρόταση το 
Συμβούλιο δεν έχει θεσπίσει μέτρα, η Επιτροπή θεσπίζει τα 
προτεινόμενα μέτρα. 
Άρθρο 26 
Ο παρών κανονισμός αρχίζει να ισχύει την 30ή ημέρα από την 
δημοσίευση του στην Επίσημη Εφημερίδα των Ευρωπαϊκών 
Κοινοτήτων. 
Ο παρών κανονισμός είναι δεσμευτικός ως προς όλα τα μέρη 
του και ισχύει άμεσα σε κάθε κράτος μέλος. 
0) ΕΕ αριθ. L 255 της 18. 10. 1968, σ. 23. 
30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/67 
ΠΑΡΑΡΤΗΜΑ Α 
Υπόκεινται σε υποχρεωτική δήλωση οι ακόλουθες ασθένειες: 
— Δουρίνη 
— Μάλης των ίππων 
— Εγκεφαλομυελίτις των ίππων (σε όλες της τις μορφές) 
— Μολυσματική αναιμία 
— Λύσσα 
— Βακτηριοειδής άνθρακας 
ΠΑΡΑΡΤΗΜΑ Β 
ΥΠΟΔΕΙΓΜΑ 
ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ 
για τις συναλλαγές μεταξύ των κρατών μελών της ΕΟΚ 
ΙΠΠΟΕΙΔΗ 
Αριθ 
Κράτος μέλος αποστολής 
Αρμόδιο υπουργείο 
Κατά τόπους αρμόδια υπηρεσία 
Ι. Αριθμός ιπποειδών 
II. Αναγνώριση των ιπποειδών 
Αριθμός ιπποειδών Φοράδα, επιβήτωρ, 
ευνουχισμένος ίππος, πουλάρι Μέθοδος αναγνώρισης και 
αναγνώριση 0) 
Αριθ. ταυτότητας (]) 
III. Προέλευση και προορισμός των ιπποειδών: 
Τα ιπποειδή θα αποσταλούν: 
από 
(τόπος αποστολής) 
στ 
(κράτος μέλος και τόπος προορισμού) 
(') Μία ταυτότητα για την αναγνώριση του ιπποειδούς μπορεί να επισυναφθεί στο πιστοποιητικό αυτό με την επιφύλαξη ότι 
αναφέρεται σ' αυτήν ο αριθμός του. 
Αριθ. C 327/68 Επίσημη Εφημερίδα των Ευρωπαϊκών Κοινοτήτων 30. 12. 89 
Όνομα και διεύθυνση του αποστολέα 
Όνομα και διεύθυνση του παραλήπτη 
IV. Υγειονομικές πληροφορίες: 
Ο υπογεγραμμένος πιστοποιώ ότι τα ιπποειδή που αναφέρονται ανωτέρω πληρούν τους ακόλουθους όρους: 
α) έχουν εξεταστεί την ημέρα αυτή και δεν παρουσιάζουν κανένα κλινικό σύμπτωμα ασθένειας· 
β) δεν πρόκειται για ζώα προορισμένα να θανατωθούν στο πλαίσιο ενός προγράμματος εξάλειψης μιας 
μεταδοτικής ασθένειας που εφαρμόζεται στο κράτος μέλος· 
γ) δεν προέρχονται από εκμετάλλευση που αποτελεί αντικείμενο μέτρων απαγόρευσης για υγειονομικούς 
λόγους ή δεν έχουν έρθει σε επαφή με ζώα μιας εκμετάλλευσης που αποτελεί αντικείμενο απαγόρευσης για 
υγειονομικούς λόγους κατά τις περιόδους που καθορίζει το άρθρο 4 παράγραφος 5β) του κανονισμού 
(ΕΟΚ)· 
δ) δεν έχουν έρθει, απ' όσο γνωρίζω, σε επαφή με ιπποειδή που έχουν προσβληθεί από μεταδοτική ασθένεια ή 
μόλυνση κατά τις 15 τελευταίες ημέρες πριν από την φόρτωση. 
V. Το παρόν πιστοποιητικό ισχύει 10 ημέρες. 
/ 
Σφραγίδα 
(Υπογραφή) 
(όνομα με κεφαλαία και ιδιότητα του κτηνίατρου) (') 
(') Στην Γερμανία «Beamteter Tierarzt», στο Βέλγιο «Inspecteur veterinaire» ή «Inspecteur Dierenarts», στην Γαλλία «Directeur des 
services veterinaires du departement», στην Ιταλία «Veterinario provinciale», στο Λουξεμβούργο «Inspecteur veterinaire», στην 
Ολλανδία «Inspecteur-Districthoofd», στην Δανία «Autoriseret Drylaege», στην Ιρλανδία «Veterinary Inspector», στο Ηνωμένο 
Βασίλειο «Veterinary Inspector», στην Ελλάδα " ", στην Ισπανία «Inspector Veterinario», στην Πορτογαλία «Inspector 
Veterinario». 
Πρόταση κανονισμού (ΕΟΚ) του Συμβουλίου σχετικά με τους όρους ζωοτεχνικού και γενεαλογικού 
χαρακτήρα που διέπουν τις ενδοκοινοτικές συναλλαγές ίππων 
COM(89) 503 τελικό 
(Υποβληθείσα από την Επιτροπή στις 30 Οκτωβρίου 1989) 
(89/C 327/13) 
ΤΟ ΣΥΜΒΟΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ότι τα ιπποειδή, ως ζωντανά ζώα, συμπεριλαμβάνονται στον 
κατάλογο των προϊόντων που απαριθμούνται στο παράρτη-
Έχοντας υπόψη: μα II της συνθήκης-
την συνθήκη για την ίδρυση της Ευρωπαϊκής Οικονομικής οτι πρέπει> προΚειμένου να εξασφαλισθεί η ορθολογική 
Κοινότητας, και ιδίως το άρθρο 43, εξέλιξη της παραγωγής των ιπποειδών και να αυξηθεί κατ' 
αυτόν τον τρόπο η παραγωγικότητα του τομέα αυτού, να 
την πρόταση της Επιτροπής, καθοριστούν σε κοινοτικό επίπεδο οι κανόνες σχετικά με την 
εμπορία των ιπποειδών στις ενδοκοινοτικές συναλλαγές· 
την γνώμη του Ευρωπαϊκού Κοινοβουλίου, 
ότι η εκτροφή ιπποειδών και ιδίως αλόγων εντάσσεται γενικά 
την γνώμη της Οικονομικής και Κοινωνικής Επιτροπής, στο πλαίσιο των γεωργικών δραστηριοτήτων ότι αποτελεί 
πηγή εσόδων για ένα μέρος του γεωργικού πληθυσμού και ότι 
Εκτιμώντας: πρέπει ως εκ τούτου να ενθαρρυνθεί·